text:
108 mm. Положителната посока на нарастване на координатите е показана в приложение 4, допълнение, фигура 1.
 Таблица III
 Диапазон на хоризонтално регулиране на седалката
 Δх
 от 108 до 120 mm
 –13 mm
 от 121 до 132 mm
 –22 mm
 от 133 до 145 mm
 –32 mm
 от 146 до 158 mm
 –42 mm
 повече от 158 mm
 –48 mm
 5.4. Поправка при проектни ъгли на облегалката на седалката, различни от 25°
 В таблица IV са посочени допълнителните поправки, които трябва да се извършат по отношение на координатите Х и Z на всяка точка „Р“ и всяка точка „V“, когато проектният ъгъл на облегалката на седалката не е 25°. Положителната посока на нарастване на координатите е показана в приложение 4, допълнение, фигура 1.
 Таблица IV
 Ъгъл на облегалката на седалката
 (в °)
 Хоризонтални координати
 Δх
 Вертикални координати
 Δz
 5
 – 186 mm
 28 mm
 6
 – 177 mm
 27 mm
 7
 – 167 mm
 27 mm
 8
 – 157 mm
 27 mm
 9
 – 147 mm
 26 mm
 10
 – 137 mm
 25 mm
 11
 – 128 mm
 24 mm
 12
 – 118 mm
 23 mm
 13
 – 109 mm
 22 mm
 14
 –99 mm
 21 mm
 15
 –90 mm
 20 mm
 16
 –81 mm
 18 mm
 17
 –72 mm
 17 mm
 18
 –62 mm
 15 mm
 19
 –53 mm
 13 mm
 20
 –44 mm
 11 mm
 21
 –35 mm
 9 mm
 22
 –26 mm
 7 mm
 23
 –18 mm
 5 mm
 24
 –9 mm
 3 mm
 25
 0 mm
 0 mm
 26
 9 mm
 –3 mm
 27
 17 mm
 –5 mm
 28
 26 mm
 –8 mm
 29
 34 mm
 –11 mm
 30
 43 mm
 –14 mm
 31
 51 mm
 –18 mm
 32
 59 mm
 –21 mm
 33
 67 mm
 –24 mm
 34
 76 mm
 –28 mm
 35
 84 mm
 –32 mm
 36
 92 mm
 –35 mm
 37
 100 mm
 –39 mm
 38
 108 mm
 –43 mm
 39
 115 mm
 –48 mm
 40
 123 mm
 –52 mm
 5.5. Местоположение на точките „Е“
 5.5.1.
 Всяка от точките E1 и E2 е на разстояние 104 mm от P1.
 E2 е на разстояние 65 mm от E1 (вж. приложение 4, допълнение, фигура 4).
 5.5.2.
 Правата линия, свързваща E1 и E2, се завърта около P1, докато допирателната, свързваща E1 с най-външната точка на сечение 2 на колона „А“ от страната на водача, стане перпендикулярна на правата линия E1—E2 (вж. приложение 4, допълнение, фигура 3).
 5.5.3.
 Всяка от точките E3 и E4 е на разстояние 104 mm от P2. E3 е на разстояние 65 mm от E4 (вж. приложение 4, допълнение, фигура 4).
 5.5.4.
 Правата линия E3—E4 се завърта около P2, докато допирателната, свързваща E4 с най-външната точка на сечение 2 на колона „А“ от страната на пътника, стане перпендикулярна на правата линия E3—E4 (вж. приложение 4, допълнение, фигура 3).
 6. ПРОЦЕДУРА НА ИЗПИТВАНЕ
 6.1. Поле на видимост на водача
 6.1.1
 Пространствените зависимости между първичните контролни точки на превозното средство и триизмерната координатна система се определят посредством процедурата, посочена в приложение 4.
 6.1.2.
 Местоположението на точките


text:
V1 и V2 се определя спрямо точка „R“, както е указано от координатите XYZ на триизмерната координатна система, и е представено в таблица I към точка 5.2.2 и в таблица IV към точка 5.4. След това се определят базовите точки на предното стъкло в съответствие с коригираните точки V, както е посочено в точка 5.1.1.
 6.1.3.
 Зависимостта между точките „Р“, точката „R“ и осевата линия на мястото за сядане на водача, както е определено от координатите XYZ на триизмерната координатна система, се определя от таблици II и III в точка 5.3. Поправката за проектните ъгли на облегалката на седалката, които са различни от 25°, е показана в таблица IV към точка 5.4.
 6.1.4.
 Ъгълът на възпрепятстване на видимостта (вж. точка 5.1.2) се измерва в наклонените равнини, както е посочено в приложение 4, допълнение, фигура 2. Зависимостта между точките P1 и P2, които са свързани съответно към точките E1, E2, E3 и E4, е показана в приложение 4, допълнение, фигура 5.
 6.1.4.1.
 Правата линия E1—E2 трябва да е ориентирана, както е посочено в точка 5.5.2. Ъгълът на възпрепятстване на видимостта на колона „А“ от страната на водача се измерва, както е посочено в точка 5.1.2.1.1.
 6.1.4.2.
 Правата линия E3—E4 трябва да е ориентирана, както е посочено в точка 5.5.4. След това ъгълът на възпрепятстване на видимостта на колона „А“ от страната на пътника се измерва, както е посочено в точка 5.1.2.1.2.
 6.1.5.
 Производителят може да измерва ъгъла на възпрепятстване на видимостта или върху превозното средство, или на чертежите. В случай на съмнение техническите служби могат да поискат изпитванията да се проведат върху превозното средство.
 7. ИЗМЕНЕНИЕ НА ТИПА ПРЕВОЗНО СРЕДСТВО И РАЗШИРЯВАНЕ НА ОДОБРЕНИЕТО
 7.1.
 Административният отдел, одобрил типа превозно средство, се уведомява за всяко изменение на типа превозно средство, както е посочено в точка 2.2 по-горе. След това отделът може:
 7.1.1.
 или да прецени, че направените изменения не оказват неблагоприятно въздействие върху условията за издаване на одобрението и да издаде разширение на одобрението;
 7.1.2.
 или да прецени, че направените изменения оказват въздействие върху условията за издаване на одобрението и налагат извършването на допълнителни изпитвания или проверки, преди да бъде издадено разширение на одобрението.
 7.2.
 Потвърждението или отказът за одобрение, в което се посочват измененията, се съобщава съгласно процедурата, посочена в точка 4.3 по-горе, на страните по Спогодбата, прилагащи настоящото правило.
 7.3.
 Компетентният орган информира останалите страни по Спогодбата за разширението чрез формуляра за съобщение, посочен в приложение 2 към настоящото правило. Той присвоява на всяко разширение сериен номер, който се нарича номер на разширението.
 8. СЪОТВЕТСТВИЕ НА ПРОИЗВОДСТВОТО
 8.1.
 Процедурите за съответствие на производството трябва да съответстват на общите разпоредби, определени в допълнение 2 към Спогодбата (E/ECE/324-E/ECE/TRANS/505/Rev.2), като се спазват следните изисквания:
 8.2.
 всяко превозно средство, одобрено по настоящото правило, трябва да бъде произведено така, че да съответства на одобрения тип, като отговаря на изискванията на точка 5 по-горе;
 8.3.
 компетентният орган, издал одобрението, може по всяко време да проверява методите за контрол на съответствието, прилагани във всеки един производствен обект. Нормалната честота на тези проверки е веднъж на всеки

type: contracts

jurisdiction: EU


text:
две години.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1.
 Одобрението, издадено по отношение на тип превозно средство съгласно настоящото правило, може да бъде отменено, ако не са спазени изискванията, изложени в точка 8 по-горе.
 9.2.
 Ако страна по Спогодбата отмени издадено преди това от нея одобрение, тя незабавно уведомява за това останалите страни по Спогодбата, прилагащи настоящото правило, като им изпраща формуляр за съобщение, съответстващ на образеца от приложение 1 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип превозно средство, одобрен в съответствие с настоящото правило, той уведомява за това органа, издал одобрението, който на свой ред уведомява за това останалите страни по Спогодбата, прилагащи настоящото правило, посредством формуляр за съобщение, отговарящ на образеца от приложение 1 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯТА ЗА ОДОБРЕНИЕ, И НА АДМИНИСТРАТИВНИТЕ ОТДЕЛИ
 Страните по Спогодбата, прилагащи настоящото правило, съобщават на секретариата на Организацията на обединените нации наименованията и адресите на техническите служби, отговарящи за провеждането на изпитванията за одобрение, и на административните отдели, които издават одобренията и на които следва да се изпращат формулярите, удостоверяващи одобрението, разширението, отказването или отменянето на одобрение.
 (1) Съгласно определението в приложение 7 към Консолидираната резолюция за конструкцията на превозните средства (R.E.3), (документ TRANS/WP.29/78/Rev.1/Amend.2, последно изменен с изменение 4).
 (2) Масата на превозно средство в работно състояние включва масата на превозното средство и каросерията му, заедно с охлаждаща течност, смазочни материали, гориво, 100 % от другите течности, инструменти, резервно колело и водач. Масата на водача се оценява на 75 kg (разпределена както следва: 68 kg за масата на пътника и 7 kg за масата на багажа, в съответствие със стандарт ISO 2416:1992). Резервоарът е напълнен до 90 %, а другите съдържащи течности устройства (различни от предвидените за отпадъчни води) са напълнени до 100 % от обявената от производителя вместимост.
 (3) 1 за Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чешката република, 9 за Испания, 10 за Сърбия, 11 за Обединеното кралство, 12 за Австрия, 13 за Люксембург, 14 за Швейцария, 15 (не е присвоено), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватия, 26 за Словения, 27 за Словакия, 28 за Беларус, 29 за Естония, 30 (не е присвоено), 31 за Босна и Херцеговина, 32 за Латвия, 33 (не е присвоено), 34 за България, 35 (не е присвоено), 36 за Литва, 37 за Турция, 38 (не е присвоено), 39 за Азербайджан, 40 за бившата югославска република Македония, 41 (не е присвоено), 42 за Европейската общност (одобренията се издават от нейните държави-членки, които използват своята съответна маркировка за одобрение по ИКЕ), 43 за Япония, 44 (не е присвоено), 45 за Австралия, 46 за Украйна, 47 за Южна Африка, 48 за Нова Зеландия, 49 за Кипър, 50 за Малта, 51 за Република Корея, 52 за Малайзия,


text:
53 за Тайланд, 54 и 55 (не са присвоени) и 56 за Черна гора. Следващи номера ще бъдат присвоявани на други държави в хронологичния ред, по който те ратифицират Спогодбата за приемане на еднакви технически предписания, прилагани спрямо колесните превозни средства, оборудването и частите, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, или по който те се присъединяват към тази Спогодба, като така присвоените номера се съобщават от генералния секретар на Организацията на обединените нации на страните по Спогодбата.
 (4) Както е определено в приложение 18, точка 2.2 от Правило No 43 за одобрение на безопасно остъкляване и на материали за остъкляване.
 ПРИЛОЖЕНИЕ 1
 СЪОБЩЕНИЕ
 (максимален формат: A4 (210 × 297 mm)
 ПРИЛОЖЕНИЕ 2
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 (вж. точки 4.4—4.4.2 от настоящото правило)
 ПРИЛОЖЕНИЕ 3
 Процедура за определяне на точката „Н“ и действителния ъгъл на наклона на торса за местата за сядане в моторни превозни средства
 1. ЦЕЛ
 1.1. Процедурата, описана в настоящото приложение, се използва за установяване на местоположението на точката „Н“ и действителния ъгъл на наклона на торса за едно или няколко места за сядане в моторно превозно средство и за проверка на съотношението между измерените параметри и проектните спецификации, дадени от производителя на превозното средство (1).
 2. ОПРЕДЕЛЕНИЯ
 За целите на настоящото приложение:
 2.1. „Контролни данни“ означава една или няколко от следните характеристики на място за сядане:
 2.1.1.
 точката „H“ и точката „R“ и тяхната зависимост;
 2.1.2.
 действителният ъгъл на наклона на торса и проектният ъгъл на наклона на торса и тяхната зависимост.
 2.2. Триизмерна машина за определяне на точка „H“ (триизмерна Н-машина) означава устройство, използвано за определяне на точките „H“ и на действителните ъгли на наклона на торса. Това устройство е описано в допълнение 1 към настоящото приложение.
 2.3. Точка „H“ означава центърът на въртене на торса и бедрата на триизмерната Н-машина, инсталирана върху седалката на превозно средство в съответствие с процедурата, описана в точка 4 по-долу. Точката „H“ се намира в центъра на осевата линия на устройството, която минава между визуалните маркери на точката „H“ от двете страни на триизмерната Н-машина. Точката „H“ съответства теоретично на точката „R“ (за допуските вж. точка 3.2.2 по-долу). След определянето на положението на точката „Н“ в съответствие с описаната в точка 4 процедура, тази точка се счита за неподвижна по отношение на конструкцията седалка—възглавница, движейки се заедно с нея, когато седалката бива регулирана.
 2.4. Точка „R“ или „базова точка на седене“ означава проектна точка, определена от производителя на превозното средство за всяко място за сядане и установена по отношение на триизмерната координатна система.
 2.5. „Линия на торса“ означава осевата линия на лоста на триизмерната Н-машина, когато лостът е в крайно задно положение.
 2.6. „Действителен ъгъл на наклона на торса“ означава ъгълът между вертикалната линия, минаваща през точката „H“, и линията на торса, измерен с помощта на ъгловата скала за наклона на гърба на триизмерната Н-машина. Действителният ъгъл на наклона на торса съответства теоретично на проектния ъгъл на наклона на торса


text:
(за допуските вж. точка 3.2.2 по-долу).
 2.7. „Проектен ъгъл на наклона на торса“ означава ъгълът, измерен между вертикална линия, минаваща през точката „R“, и линията на торса в положение, което отговаря на проектното положение на облегалката на седалката, определено от производителя на превозното средство.
 2.8. „Средна равнина на седящия човек“ (CPO) означава средната равнина на триизмерната Н-машина, разположена на всяко място, определено за сядане; тя е представена като координатата на точката „H“ по оста Y. За индивидуалните седалки средната равнина на седалката съвпада със средната равнина на седящия човек. За останалите седалки средната равнина на седящия човек се определя от производителя.
 2.9. „Триизмерна координатна система“ означава система, описана в допълнение 2 към настоящото приложение.
 2.10. „Репери“ означава физически точки (отвори, повърхности, отметки или вдлъбнатини), отбелязани на каросерията на превозното средство по данни на производителя.
 2.11. „Положение на превозното средство за измерване“ означава положението на превозното средство, определено въз основа на координатите на реперите в триизмерната координатна система.
 3. ИЗИСКВАНИЯ
 3.1. Представяне на данните
 За всяко място за сядане, когато се изискват контролни данни, за да се докаже съответствието с разпоредбите на настоящото правило, трябва да се представят във вида, посочен в допълнение 3 към настоящото приложение, всички или целесъобразен набор от следните данни:
 3.1.1.
 координатите на точката „R“ в триизмерната координатна система;
 3.1.2.
 проектния ъгъл на наклона на торса;
 3.1.3.
 всички указания, необходими за регулиране на седалката (ако е регулируема) в положението за измерване, посочено в точка 4.3 по-долу.
 3.2. Съотношение между измерените данни и проектните спецификации
 3.2.1. Координатите на точката „H“ и стойността на действителния ъгъл на наклона на торса, получени посредством процедурата, посочена в точка 4 по-долу, се сравняват съответно с координатите на точката „R“ и стойността на проектния ъгъл на наклона на торса, посочени от производителя на превозното средство.
 3.2.2. Относителните положения на точката „R“ и на точката „H“ и зависимостта между проектния и действителния ъгъл на наклона на торса се приемат за задоволителни по отношение на разглежданото място за сядане, ако точката „H“, определена с нейните координати, попада в очертанията на квадрат със страна 50 mm с хоризонтални и вертикални страни, чиито диагонали се пресичат в точката „R“, и ако действителният ъгъл на наклона на торса остава в рамките на 5° от проектния ъгъл на наклона на торса.
 3.2.3. Ако тези условия са изпълнени, точката „R“ и проектният ъгъл на наклона на торса се използват за доказване на съответствието с разпоредбите на настоящото правило.
 3.2.4. Ако точката „H“ или действителният ъгъл на наклона на торса не удовлетворяват изискванията на точка 3.2.2 по-горе, точката „H“ и действителният ъгъл на наклона на торса се определят още два пъти (общо три пъти). Ако резултатите от две от тези три измервания удовлетворяват изискванията, се прилагат условията от точка 3.2.3 по-горе.
 3.2.5. Ако резултатите от поне две от трите измервания, описани в точка 3.2.4 по-горе, не удовлетворяват изискванията от точка 3.2.2 по-горе, или ако проверката не може да се проведе, тъй като производителят на превозното средство не е предоставил информация относно положението на точката „R“ или относно проектния ъгъл на наклона


text:
на торса, се използва центърът на тежестта на фигурата с върхове трите измерени точки или средноаритметична стойност на трите измерени ъгъла, като тези стойности се считат за приложими във всички случаи, когато в текста на настоящото правило се говори за точката „R“ или действителния ъгъл на наклона на торса.
 4. ПРОЦЕДУРА ЗА ОПРЕДЕЛЯНЕ НА ТОЧКАТА „H“ И ДЕЙСТВИТЕЛНИЯ ЪГЪЛ НА НАКЛОНА НА ТОРСА
 4.1. По усмотрение на производителя превозното средство се подготвя за изпитването, като се поставя в среда с температура 20°С ± 10°C, за да може материалът, от който е изработена седалката, да достигне стайна температура. Ако на седалката, която ще се изследва, никога не е било сядано, върху нея трябва да седне човек или да се постави предмет с тегло 70—80 kg два пъти за по една минута, за да се предизвика деформиране на възглавницата и облегалката. По искане на производителя всички комплекти седалки остават ненатоварени в продължение на най-малко 30 минути преди поставянето на триизмерната Н-машина.
 4.2. Превозното средство трябва да бъде в положението за измерване, определено в точка 2.11 по-горе.
 4.3. Ако седалката е регулируема, тя се поставя в най-задното нормално положение за шофиране или пътуване, съгласно указанията на производителя на превозното средство, като се взема предвид само надлъжното регулиране на седалката, но не и възможността за преместването ѝ за цели, различни от поставянето в нормално положение за шофиране или пътуване. Когато съществуват други възможности за регулиране на седалката (вертикално, ъглово, наклоняване на облегалката и т.н.), седалката се регулира и спрямо тях до положението, посочено от производителя на превозното средство. При седалки с окачване седалката се фиксира неподвижно във вертикалното положение, съответстващо на нормалното положение за шофиране, посочено от производителя.
 4.4. Повърхността на мястото за сядане, която влиза в съприкосновение с триизмерната Н-машина, се покрива с памучен муселинен плат с достатъчни размери и подходяща структура, отговарящ на следните спецификации: гладък памучен плат с плътност 18,9 нишки на cm2 и тегло 0,228 kg/m2, или плетено или нетъкано платно с еквивалентни характеристики.
 Ако изпитването се провежда върху седалка извън превозното средство, подът, на който е поставена седалката, трябва да има същите основни характеристики (2) като пода на превозното средство, за което е предназначена седалката.
 4.5. Комплектът седалка и облегалка на триизмерната H-машина се поставя така, че средната равнина на седящия човек (CPO) да съвпада със средната равнина на триизмерната H-машина. По искане на производителя триизмерната Н-машина може да бъде преместена навътре по отношение на средната равнина на седящия човек, ако триизмерната Н-машина е поставена толкова извън превозното средство, че краят на седалката не позволява нивелиране на триизмерната Н-машина.
 4.6. Стъпалата и подбедриците се прикрепват към панела на седалището или поотделно, или като се използват T-образната стойка и конструкцията за подбедриците. Линията, минаваща през визуалните маркери на точката „H“, трябва да бъде успоредна на земната повърхност и перпендикулярна на средната надлъжна равнина на седалката.
 4.7. Положението на стъпалата и краката на триизмерната Н-машина се регулира, както следва:
 4.7.1. Места, определени за сядане: водач и пътник на външната предна седалка
 4.7.1.1.
 Както стъпалата, така и краката се придвижват напред по


text:
такъв начин, че стъпалата да заемат естествено положение върху пода, ако е необходимо между педалите за управление. Когато е възможно, лявото стъпало трябва да бъде разположено на приблизително същото разстояние отляво на средната равнина на триизмерната Н-машина, на което дясното стъпало е разположено отдясно на тази равнина. Нивелирът, с чиято помощ се установява напречното положение на триизмерната Н-машина, при необходимост се довежда до хоризонтално положение посредством регулиране на положението на панела на седалището или чрез преместване назад на краката и стъпалата на машината. Линията, минаваща през визуалните маркери на точката „H“, трябва да остава перпендикулярна на средната надлъжна равнина на седалката.
 4.7.1.2.
 Ако левият крак не може да бъде задържан успореден на десния, а лявото стъпало не може да бъде поддържано от конструкцията, лявото стъпало се премества, докато получи опора. При това трябва да се запази хоризонталността на линията, свързваща визуалните маркери.
 4.7.2. Designated seating position: outboard rear seat
 За задните или допълнителните седалки краката се разполагат според указанията на производителя. Ако при това стъпалата се опират в части от пода, които са на различни нива, стъпалото, което влиза първо в съприкосновение с предната седалка е отправното, а другото стъпало следва да се нагласи така, че нивелирът, показващ напречната ориентация на седалищната част на устройството, да показва хоризонтално положение.
 4.7.3. Други места, определени за сядане:
 Следва се общата процедура, указана в точка 4.7.1 по-горе, като единственото изключение е, че стъпалата се разполагат, както е определено от производителя на превозното средство.
 4.8. На подбедриците и бедрата се поставят тежести и триизмерната Н-машина се нивелира.
 4.9. Накланя се панелът на гърба напред до предния ограничител и триизмерната Н-машина се изтегля напред от облегалката с помощта на Т-образната стойка. След това триизмерната Н-машина се установява отново на седалката посредством един от следните методи:
 4.9.1.
 Ако триизмерната Н-машина се плъзга назад, се използва следната процедура: на триизмерната Н-машина се дава възможност да се плъзга назад дотогава, докато вече не се налага използването на предна ограничителна хоризонтална тежест върху Т-образната стойка, т.е. докато панелът на седалището на машината не влезе в съприкосновение с облегалката. Ако е необходимо, положението на стъпалата и подбедриците се изменя.
 4.9.2.
 ако триизмерната Н-машина няма тенденция към плъзгане назад, се използва следната процедура: триизмерната Н-машина се плъзга назад, като се прилага хоризонтално, насочено назад усилие върху Т-образната стойка, докато панелът на седалището не влезе в съприкосновение с облегалката на седалката (вж. фигура 2 от допълнение 1 към настоящото приложение).
 4.10. Към блока, съставен от гръбния и седалищния панел на триизмерната Н-машина, в точката на пресичане на ъгловата скала за измерване на наклона на бедрото и корпуса на Т-образната стойка се прилага усилие 100 N ± 10 N. Направлението на прилаганото усилие трябва да бъде през цялото време по линия, минаваща от указаната по-горе точка на пресичане до точка, разположена точно над корпуса на бедрената щанга (вж. фигура 2 от допълнение 1 към настоящото приложение). След това панелът на гърба се връща внимателно до облегалката на седалката. През цялата останала част на процедурата трябва да се внимава, за да се предотврати плъзгане


text:
на триизмерната Н-машина напред.
 4.11. От дясната и лявата страна на основата на торса се поставят тежести, а след това една след друга се поставят осемте тежести на торса. Триизмерната Н-машина се поддържа нивелирана.
 4.12. Накланя се панелът на гърба напред, за да се освободи напрежението върху облегалката на седалката. Триизмерната Н-машина се разклаща странично в рамките на дъга 10° (по 5° във всяка страна от средната вертикална равнина), така че да се осъществят три пълни цикъла на това движение, с цел да се освободи евентуално натрупаното фрикционно напрежение между триизмерната Н-машина и седалката.
 По време на разклащането T-образната стойка на триизмерната Н-машина може да се отклони от предписаните хоризонтално и вертикално положение. Поради това T-образната стойка трябва да бъде удържана посредством прилагане на подходящо странично усилие по време на разклащанията. Удържането на T-образната стойка и разклащането на триизмерната Н-машина трябва да се извършват внимателно, за да се избегне прилагане на случайни външни усилия във вертикално или надлъжно направление.
 На този етап не е необходимо стъпалата на триизмерната Н-машина да се удържат или обездвижват. Ако стъпалата променят положението си, те следва да се оставят в това положение за момента.
 Панелът на гърба се връща внимателно до облегалката на седалката и се проверява дали двата нивелира показват хоризонтално положение. Ако по време на разклащането на триизмерната Н-машина стъпалата са се преместили, те трябва да се наместят по следния начин:
 Стъпалата се повдигат от пода едно по едно на минималната необходима височина до момента, в който вече не се получава допълнително преместване на стъпалата. При това повдигане те трябва да се въртят свободно, като не се допуска прилагане на надлъжни или странични усилия. Когато всяко стъпало е поставено обратно в своето най-долно положение, петата трябва да е в съприкосновение с предвидената за това конструкция.
 Трябва да се провери дали напречният нивелир показва неутрално положение; при необходимост върху горната част на панела на гърба на триизмерната Н-машина се прилага странично усилие, достатъчно за нивелиране на панела на седалището на машината върху седалката.
 4.13. Като се задържа T-образната стойка, с цел да се предотврати плъзване на триизмерната Н-машина напред по възглавницата на седалката, се извършват следните действия:
 а)
 панелът на гърба се връща назад до съприкосновение с облегалката на седалката;
 б)
 последователно се прилага и отстранява хоризонтално усилие, действащо в направление назад и ненадвишаващо 25 N, върху задната ъглова щанга, приблизително на височината на центъра на тежестите на торса, докато ъгловата скала за измерване на наклона на бедрото не покаже, че машината е установена в устойчиво положение след премахване на усилието. Трябва да се внимава да не се прилагат външни усилия в направление надолу и настрани върху триизмерната Н-машина. Ако е необходимо повторно да се регулира нивелировката на триизмерната Н-машина, панелът на гърба се накланя напред, нивелира се отново и се повтаря процедурата от точка 4.12.
 4.14. Правят се всички измервания:
 4.14.1.
 Координатите на точката „H“ се измерват спрямо триизмерната координатна система.
 4.14.2.
 Действителният ъгъл на наклона на торса се отчита по ъгловата скала за наклона на гърба на триизмерната Н-машина, като лостът е


text:
в крайно задно положение.
 4.15. Ако е необходимо повторно инсталиране на триизмерната Н-машина, седалката трябва да остане в ненатоварено положение в продължение на минимум 30 минути, преди да се пристъпи към повторното инсталиране. Триизмерната Н-машина не трябва да се оставя натоварена върху седалката по-дълго, отколкото е необходимо за провеждане на изпитването.
 4.16. Ако седалките в един и същи ред могат да се приемат за сходни (многоместна седалка, еднакви седалки и т.н.), за всеки ред седалки се определя само една точка „H“ и един действителен ъгъл на наклона на торса, като триизмерната Н-машина, описана в допълнение 1 към настоящото приложение, се поставя на място за сядане, за което се приема, че е представително за целия ред.
 Това място е:
 4.16.1.
 за предния ред — седалката на водача;
 4.16.2.
 за задния ред или задните редове — едно от крайните места.
 (1) За всяко място за сядане, освен предните седалки, където точката „H“ не може да бъде определена с помощта на триизмерната машина за определяне на точка „H“ или на други процедури, по усмотрение на компетентния орган точката „R“, посочена от производителя на превозното средство, може да бъде използвана като базова.
 (2) Ъгъл на наклона, разлика във височината с монтажната опора на седалката, повърхностна структура и др.
 Допълнение 1
 Описание на триизмерната машина за определяне на точката „H“ (триизмерна Н-машина)
 (1)
 1. ПАНЕЛИ НА ГЪРБА И НА СЕДАЛИЩЕТО
 Панелите на гърба и на седалището се изработват от армирана пластмаса и метал; те имитират човешки торс и бедра и са свързани шарнирно в точката „H“. Към свързания шарнирно в точката „H“ лост за измерване на действителния ъгъл на наклона на торса е монтирана ъглова скала. Осевата линия на бедрото се определя от регулируема бедрена щанга, която е прикрепена към панела на седалището и служи като базова линия за ъгловата скала за измерване на наклона на бедрото.
 2. ЕЛЕМЕНТИ НА ТЯЛОТО И КРАКАТА
 Елементите, моделиращи подбедриците, са свързани с панела на седалището чрез T-образна стойка, която съединява коленете и представлява странично удължение на регулируемата бедрена щанга. За измерване на ъгъла на сгъване на коляното в елементите на подбедриците са поставени ъглови скали. Елементите, моделиращи обувките и стъпалата, са калибрирани с цел измерване на ъгъла на стъпалото. Ориентирането на устройството в пространството се извършва с помощта на два нивелира. В съответните центрове на тежестта са поставени тежести за частите на тялото, така че да се осигурява смачкване на седалката, еквивалентно на натоварването от пътник мъж с тегло 76 kg. Всички подвижни връзки на триизмерната Н-машина следва да се проверят, за да се гарантира свободното им движение с пренебрежимо триене.
 Фигура 1
 Означения на елементите на триизмерната н-машина
 Фигура 2
 Размери на елементите на триизмерната н-машина и разпределение на усилията
 (1) Машината съответства на описаната в стандарта ISO 6549—1980. За подробна информация относно конструкцията на триизмерната H-машина се обръщайте към Society of Automotive Engineers (SAE), 400 Commonwealth Drive, Warrendale, Pennsylvania 15096, United States of America.
 Допълнение 2
 ТРИИЗМЕРНА КООРДИНАТНА СИСТЕМА
 1.
 Триизмерната координатна система се определя от три взаимноперпендикулярни равнини, определени от производителя на превозното средство (вж.


text:
фигурата) (1).
 2.
 Положението на превозното средство за измерване се определя посредством разполагането му върху опорна повърхност, така че координатите на реперите да отговарят на стойностите, указани от производителя.
 3.
 Координатите на точката „R“ и точката „H“ се определят спрямо реперите, определени от производителя на превозното средство.
 (1) Координатната система съответства на стандарта ISO 4130:1978.
 Допълнение 3
 КОНТРОЛНИ ДАННИ ОТНОСНО МЕСТАТА ЗА СЯДАНЕ
 1. КОДИРАНЕ НА КОНТРОЛНИТЕ ДАННИ
 Контролните данни се дават последователно за всяко място за сядане. Местата за сядане се обозначават с двуразряден код. Първият символ е арабска цифра и обозначава реда седалки, като броенето в превозното средство се извършва отпред назад. Вторият знак е главна буква, която обозначава мястото за сядане в реда, като посоките са ориентирани при посока на движение на превозното средство напред; използват се следните букви:
 L= ляво,
 C= среда,
 R= дясно.
 2. ОПИСАНИЕ НА ПОЛОЖЕНИЕТО НА ПРЕВОЗНОТО СРЕДСТВО ЗА ИЗМЕРВАНЕ
 2.1. Координати на реперите
 X ...
 Y ...
 Z ...
 3. СПИСЪК НА КОНТРОЛНИТЕ ДАННИ
 3.1. Място за сядане: ...
 3.1.1. Координати на точката „R“:
 X ...
 Y ...
 Z ...
 3.1.2. Проектен ъгъл на наклона на торса: ...
 3.1.3. Спецификации за регулиране на седалката (1)
 хоризонтално: ...
 вертикално: ...
 ъглово: ...
 ъгъл на наклона на торса: ...
 Забележка: Контролните данни за другите места за сядане се посочват в точки 3.2, 3.3 и т.н.
 (1) Ненужното се зачерква.
 ПРИЛОЖЕНИЕ 4
 Метод за определяне на пространствените зависимости между първичните контролни точки на превозното средство и триизмерната координатна система
 1. ЗАВИСИМОСТ МЕЖДУ КООРДИНАТНАТА СИСТЕМА И ПЪРВИЧНИТЕ КОНТРОЛНИ ТОЧКИ НА ПРЕВОЗНОТО СРЕДСТВО
 За да се проверят специфичните размери на или в превозното средство, предоставено за одобрение в съответствие с настоящото правило, зависимостта между координатите на триизмерната координатна система, определена в точка 2.3, определени на първоначалния етап на проектиране на превозното средство, както и местоположенията на първичните контролни точки, определени в точка 2.4, трябва да бъде прецизно установена, така че специфичните точки от чертежите на производителя на превозното средство да могат да бъдат определени върху действително превозно средство, произведено въз основа на тези чертежи.
 2. МЕТОД ЗА УСТАНОВЯВАНЕ НА ПОЛОЖЕНИЕТО НА КООРДИНАТНАТА СИСТЕМА СПРЯМО КОНТРОЛНИТЕ ТОЧКИ
 За целта се установява базова равнина на земята, която се обозначава с градуирани оси Х-Х и У-У. Методът за нейното установяване е посочен на фигура 6 от допълнението към настоящото приложение, като базовата равнина представлява твърда, плоска и равна повърхност, върху която се поставя превозното средство и която има две измервателни скали, здраво закрепени към повърхността ѝ; те са градуирани в милиметри, като скалата Х-Х е не по-къса от 8 m, а скалата Y-Y — не по-къса от 4 m. Двете скали трябва да са поставени под прав ъгъл една спрямо друга, както е показано на фигура 6 от допълнението към настоящото приложение. Пресечната точка на скалите е началната точка на координатната система.
 3. ПРЕГЛЕД НА БАЗОВАТА РАВНИНА
 За да се вземат предвид малки неравности на базовата равнина или на участъка за изпитване, е необходимо да се измерят отклоненията от началната точка на координатната система по двете скали Х и У


text:
на интервали от 250 mm и да се запишат получените данни, за да могат да бъдат направени поправки, когато се проверява превозното средство.
 4. ДЕЙСТВИТЕЛНО ПОЛОЖЕНИЕ ПРИ ИЗПИТВАНЕ
 За да се вземат предвид малки промени във височината на окачване и т.н., е необходимо да се разполага със средство за довеждане на контролните точки до правилните позиции в координатната система спрямо проектното положение, преди да бъдат направени по-нататъшни измервания. Освен това трябва да е възможно да се правят малки напречни и надлъжни поправки на позицията на превозното средство, така че то да се разположи прецизно по отношение на координатната система.
 5. РЕЗУЛТАТИ
 След като превозното средство бъде разположено правилно по отношение на координатната система и в своето проектно положение, може лесно да бъде определено местоположението на точките, необходими за прегледа на изискванията за видимост напред.
 Методите на изпитване за определяне на тези изисквания могат да включват използването на теодолити, светлинни източници или уреди за засенчване, или всеки друг метод, за който може да бъде доказано, че дава еквивалентни резултати.
 Допълнение
 Фигура 1
 Определяне на точките „V“
 Фигура 2
 Точки на наблюдение върху колоните „А“
 Фигура 3
 Ъгли на възпрепятстване на видимостта
 Фигура 4
 Оценка на възпрепятстването в полето на видимост от 180° пряко напред на водача
 Фигура 5
 Пространствена схема на относителните положения на точките „E“ и точките „P“
 Фигура 6
 Равно работно пространство


text:
 15.7.2021
 BG
 Официален вестник на Европейския съюз
 L 252/7
 Само оригиналните текстове на ООН/ИКЕ имат правна сила съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ООН/ИКЕ за статута — TRANS/WP.29/343, който е на разположение на следния електронен адрес: https://unece.org/status-1958-agreement-and-annexed-regulations.
 Изменения в Правило No 44 на ООН [2020/1223] — единни предписания относно одобрението на устройства за обезопасяване на деца пътници в моторни превозни средства („системи за обезопасяване на деца“) [2021/1162]
 Изменения на Правило No 44, публикувано в ОВ L 285 от 1.9.2020 г.
 Допълнение 18 към серия от изменения 04 — дата на влизане в сила: 9 юни 2021 г.
 Настоящият документ е изготвен единствено като средство за документиране. Автентичният и правно обвързващ текст е: ECE/TRANS/WP.29/2020/111.
 Точка
 6.1.3 се изменя и гласи, както следва:
 „6.1.3.
 Системата за обезопасяване на деца трябва да е прикрепена към конструкцията на превозното средство или седалката в зависимост от категорията, на която принадлежи.
 Възможни конфигурации за одобрение
 Таблица групи/категории
 Група категория
 Универсална (1)
 Полууниверсална (2)
 Ограничена
 За специфично превозно средство
 СОД
 СОД ISOFIX
 СОД
 СОД ISOFIX
 СОД
 СОД ISOFIX
 СОД
 СОД ISOFIX
 0
 Преносимо креватче
 П (3)
 НП
 П (3)
 П (3)
 П (3)
 НП
 П (3)
 П (3)
 Обърнато назад
 П (3)
 НП
 П (3)
 П (3)
 П (3)
 НП
 П (3)
 П (3)
 0+
 Обърнато назад
 П (3)
 НП
 П (3)
 П (3)
 П (3)
 НП
 П (3)
 П (3)
 I
 Обърнато назад
 П (3)
 НП
 П (3)
 П (3)
 П (3)
 НП
 П (3)
 П (3)
 Обърнато напред (интегрално)
 П (3)
 П (3)
 П (3)
 П (3)
 П (3)
 НП
 П (3)
 П (3)
 Обърнато напред (неинтегрално)
 НП
 НП
 НП
 НП
 НП
 НП
 НП
 НП
 Обърнато напред (неинтегрално — вж. точка 6.1.12)
 П (3)
 НП
 П (3)
 НП
 П (3)
 НП
 П (3)
 П (3)
 II
 Обърнато назад
 П (3)
 НП
 П (3)
 НП
 П (3)
 НП
 П (3)
 П (3)
 Обърнато напред (интегрално)
 П (3)
 НП
 П (3)
 НП
 П (3)
 НП
 П (3)
 П (3)
 Обърнато напред (неинтегрално)
 П (3)
 НП
 П (3)
 НП
 П (3)
 НП
 П (3)
 П (3)
 III
 Обърнато назад
 П (3)
 НП
 П (3)
 НП
 П (3)
 НП
 П (3)
 П (3)
 Обърнато напред (интегрално)
 П (3)
 НП
 П (3)
 НП
 П (3)
 НП
 П (3)
 П (3)
 Обърнато напред (неинтегрално)
 П (3)
 НП
 П (3)
 НП
 П (3)
 НП
 П (3)
 П (3)
 Където:
 СОД: система за обезопасяване на деца
 П: приложимо
 НП: неприложимо
 (1)
 Универсална система за обезопасяване на деца ISOFIX означава обърната напред система за обезопасяване, предназначена за употреба в превозни средства на места, оборудвани със система за закрепване ISOFIX и горно лентово устройство за закрепване.
 (2)
 полууниверсална система за обезопасяване на деца ISOFIX означава:
 —
 обърнати напред системи за обезопасяване, снабдени с опорен крак, или
 —
 обърнати назад системи за обезопасяване, снабдени с опорен крак или горно лентово устройство, предназначени за употреба в превозни средства с места, оборудвани със система за закрепване ISOFIX и при


text:
нужда — горно лентово устройство за закрепване,
 —
 или обърнати назад системи за обезопасяване, поддържани от арматурното табло, предназначени за употреба на предното място за пътник, оборудвано със система за закрепване ISOFIX,
 —
 или обърната настрани система за обезопасяване, оборудвана при нужда с устройство против завъртане, предназначено за употреба в превозни средства с места, оборудвани със система за закрепване ISOFIX и при нужда — горно лентово устройство за закрепване.
 (3)
 Нови одобрения и разширения ще бъдат издавани в съответствие с точки 17.16—17.23.“
 Точка
 17.21 се изменя и гласи, както следва:
 „17.21.
 Считано от 1 септември 2023 г. не се издават разширения съгласно настоящото правило за системи за обезопасяване на деца, различни от тези за група 3.“
 Вмъкват се нови точки
 17.22
 —
 17.25, които гласят, както следва:
 „17.22.
 Считано от 1 септември 2021 г. договарящите страни, прилагащи настоящото правило, не са задължени да приемат одобрения на типа съгласно настоящото правило, издадени за пръв път след 1 септември 2021 г.
 17.23.
 До 1 септември 2023 г. договарящите страни, прилагащи настоящото правило, приемат одобрения на типа съгласно серия от изменения 04 към настоящото правило, издадени за пръв път преди 1 септември 2021 г.
 17.24.
 Считано от 1 септември 2023 г. договарящите страни, прилагащи настоящото правило, не са задължени да приемат одобрения на типа, издадени съгласно настоящото правило.
 17.25.
 Независимо от точки 17.22 и 17.24, договарящите страни, прилагащи настоящото правило, продължават да приемат одобрения на типа на вградени системи за обезопасяване на деца за специфично превозно средство, издадени съгласно серия от изменения 04 на настоящото правило.“


text:
 21.3.2013
 BG
 Официален вестник на Европейския съюз
 L 81/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 229/2012
 от 7 декември 2012 година
 за изменение на приложение XIX (Защита на потребителите) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2011/90/ЕС на Комисията от 14 ноември 2011 г. за изменение на част II от приложение I към Директива 2008/48/ЕО на Европейския парламент и на Съвета, в която са предвидени допълнителни допускания за изчисляването на годишния процент на разходите (1) следва да бъде включена в Споразумението за ЕИП.
 (2)
 Ето защо приложение XIX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 7з (Директива 2008/48/ЕО на Европейския парламент и на Съвета) от приложение XIX към Споразумението за ЕИП се добавя следното:
 „, изменена със:
 —
 32011 L 0090: Директива 2011/90/ЕС на Комисията от 14 ноември 2011 г. (ОВ L 296, 15.11.2011 г., стр. 35).“
 Член 2
 Текстовете на Директива 2011/90/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 8 декември 2012 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 декември 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 296, 15.11.2011 г., стр. 35.
 (2) С отбелязани конституционни изисквания.


text:
 15.3.2012
 BG
 Официален вестник на Европейския съюз
 L 76/22
 РЕШЕНИЕ НА СЪВМЕСТНИЯ КОМИТЕТ НА ЕИП
 No 138/2011
 от 2 декември 2011 година
 за изменение на приложение XI (Електронни комуникации, аудио-визуални услуги и информационно общество) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XI към Споразумението бе изменено с Решение на Съвместния комитет на ЕИП No 101/2011 от 30 септември 2011 г. (1).
 (2)
 Решение 2011/61/ЕС на Комисията от 31 януари 2011 г. съгласно Директива 95/46/ЕО на Европейския парламент и на Съвета относно адекватното ниво на защита на личните данни от страна на Държавата Израел във връзка с автоматизираното предаване на лични данни (2) следва да бъде включено в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 5дм (Решение 2010/625/ЕС на Комисията) от приложение XI към Споразумението се вмъква следната точка:
 „5дн.
 32011 D 0061: Решение 2011/61/ЕС на Комисията от 31 януари 2011 г. съгласно Директива 95/46/ЕО на Европейския парламент и на Съвета относно адекватното ниво на защита на личните данни от страна на Държавата Израел във връзка с автоматизираното предаване на лични данни (ОВ L 27, 1.2.2011 г., стр. 39).“
 Член 2
 Текстовете на Решение 2011/61/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 318, 1.12.2011 г., стр. 39.
 (2) ОВ L 27, 1.2.2011 г., стр. 39.
 (3) Без отбелязани конституционни изисквания.


text:
 BG
 Официален вестник на Европейския съюз
 C 202/314
 ПРОТОКОЛ No 31
 ОТНОСНО ВНОСА В СЪЮЗА НА ПЕТРОЛНИ ПРОДУКТИ, РАФИНИРАНИ В НИДЕРЛАНДСКИТЕ АНТИЛИ
 ВИСОКОДОГОВАРЯЩИТЕ СТРАНИ,
 КАТО ЖЕЛАЯТ с по-големи подробности да уредят търговския режим, приложим по отношение на вноса в Съюза на петролни продукти, рафинирани в Нидерландските Антили,
 СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:
 Член 1
 Настоящият протокол се прилага по отношение на петролните продукти, които попадат под номера 27.10, 27.11, 27.12, ex 27.13 (парафинов восък, петролен или шистен восък и остатъци от парафин) и 27.14 от Брюкселската номенклатура, които се внасят за употреба в държавите-членки.
 Член 2
 Държавите-членки се задължават да предоставят на петролните продукти, рафинирани в Нидерландските Антили тарифни преференции, които произтичат от факта на асоциирането на последните към Съюза, при условия, предвидени в настоящия протокол. Тези разпоредби се прилагат независимо от правилата за произход, прилагани от държавите-членки.
 Член 3
 1. Когато Комисията, по искане на държава-членка или по своя собствена инициатива установи, че вносът в Съюза на петролните продукти, рафинирани в Нидерландските Антили, в съответствие с режима, предвиден в член 2 по-горе, създава условия за реални затруднения на пазара на една или повече държави-членки, тя решава върху този внос да бъдат наложени мита, които могат да бъдат увеличавани или въвеждани отново от съответните държави-членки, доколкото и за срок, за който това е необходимо, с цел да бъде преодоляна тази ситуация. Размерите на въведените, увеличените или въведените отново по такъв начин мита не могат да превишават митата, които се прилагат спрямо трети страни за същите продукти.
 2. Разпоредбите на параграф 1 могат във всички случаи да бъдат приложени, когато вносът в Съюза на петролните продукти, рафинирани в Нидерландските Антили достигне два милиона метрични тона годишно.
 3. Съветът трябва да бъде информиран за всички решения, взети от Комисията, в съответствие с параграфи 1 и 2, включително и за тези, които отхвърлят искането на държава-членка. Съветът, като действа по искане на някоя държава-членка, може по всяко време да измени или отмени тези решения.
 Член 4
 1. Ако държава-членка счита, че вносът на петролните продукти, рафинирани в Нидерландските Антили, направен или пряко, или чрез друга държава-членка при условията, предвидени в член 2 по-горе, предизвиква действителни затруднения на нейния пазар, и че е необходимо незабавно действие за тяхното преодоляване, тя може по собствена инициатива да реши да прилага мита по отношение на този внос, чийто размер не може да превишава размера на митата, прилагани по отношение на трети страни спрямо същите продукти. Тя уведомява за своето решение Комисията, която решава в срок от един месец дали мерките, приети от тази държава да бъдат запазени, изменени или отменени. Разпоредбите на член 3, параграф 3 се прилагат по отношение на решението на Комисията.
 2. Когато количествата петролните продукти, рафинирани в Нидерландските Антили и внасяни било пряко, било посредством друга държава-членка, в съответствие с режима, предвиден в член 2 по-горе, в една или повече държави-членки на Европейския съюз през календарната година превишат тонажа, определен в приложение към настоящия протокол, мерките,


text:
предприети в съответствие с параграф 1 от тази или тези държави-членки през съответната година, се считат за оправдани; Комисията, след като се увери, че определените количества са били достигнати формално, регистрира предприетите мерки. В този случай останалите държави-членки са длъжни да се въздържат от формалното повдигане на въпроса пред Съвета.
 Член 5
 Ако Съюзът реши да бъдат прилагани количествени ограничения по отношение на петролните продукти, независимо от това откъде са били внесени, тези ограничения могат също така да бъдат прилагани и по отношение на вноса на тези продукти от Нидерландските Антили. В този случай на Нидерландските Антили се предоставя преференциално третиране в сравнение с трети държави.
 Член 6
 1. Разпоредбите на членове от 2 до 5 подлежат на преразглеждане от Съвета с решение, прието с единодушие, след като той се консултира с Европейския парламент и с Комисията, когато са били приети общи правила за определяне на произхода на петролните продукти от трети страни и асоциирани страни, или когато са били взети решения в рамките на общата търговска политика за съответните продукти, или когато е била създадена обща енергийна политика.
 2. При осъществяване на това преразглеждане в подходяща форма се запазват еквивалентни преференции в полза на Нидерландските Антили в размер най-малко на 2,5 милиона метрични тона петролни продукти.
 3. Задълженията на Съюза по отношение на еквивалентните преференции, посочени в параграф 2 от настоящия член могат, ако това е необходимо, да бъдат разпределени държава по държава, като се вземе предвид тонажа, посочен в приложението към настоящия протокол.
 Член 7
 При прилагането на настоящия протокол, Комисията е отговорна за спазването на разпределението на вноса в държавите-членки на петролните продукти, рафинирани в Нидерландските Антили. Държавите-членки съобщават на Комисията всякаква необходима за тази цел информация, в съответствие с условията, препоръчани от нея, като тя има грижата за нейното разпространяване.
 ПРИЛОЖЕНИЕ КЪМ ПРОТОКОЛА
 За целите на прилагането на член 4, параграф 2 от Протокола относно вноса в Съюза на петролните продукти, рафинирани в Нидерландските Антили, високодоговарящите държави решиха, че количеството от 2 милиона метрични тона петролните продукти от Антилите се разпределят между държавите-членки както следва:
 Германия ...
 625 метрични тона
 Белгийско/Люксембургски икономически съюз ...
 200 000 метрични тона
 Франция ...
 75 000 метрични тона
 Италия ...
 100 000 метрични тона
 Нидерландия ...
 1 000 000 метрични тона


text:
 26.7.2014
 BG
 Официален вестник на Европейския съюз
 L 222/22
 РЕШЕНИЕ No 1/2014 НА СЪВМЕСТНИЯ КОМИТЕТ НА РЕГИОНАЛНАТА КОНВЕНЦИЯ ЗА ПАНЕВРОСРЕДИЗЕМНОМОРСКИТЕ ПРЕФЕРЕНЦИАЛНИ ПРАВИЛА ЗА ПРОИЗХОД
 от 21 май 2014 година
 по отношение на приемането на неговия процедурен правилник
 (2014/503/ЕС)
 СЪВМЕСТНИЯТ КОМИТЕТ,
 като взе предвид Регионалната конвенция за паневросредиземноморските преференциални правила за произход, и по-специално член 3 от нея,
 като има предвид, че:
 (1)
 Регионалната конвенция за паневросредиземноморските преференциални правила за произход („конвенцията“) влезе в сила на 1 декември 2012 г.
 (2)
 С член 3, параграф 1 от конвенцията се създава съвместен комитет, в който е представена всяка от договарящите страни.
 (3)
 Съгласно член 3, параграф 4 от конвенцията съвместният комитет приема свой процедурен правилник,
 ПРИЕ НАСТОЯЩОТО РЕШЕНИЕ:
 Член 1
 Приема се процедурният правилник на съвместния комитет на Регионалната конвенция за паневросредиземноморските преференциални правила за произход, съдържащ се в приложението към настоящото решение.
 Член 2
 Настоящото решение влиза в сила в деня на приемането му.
 Съставено в Брюксел на 21 май 2014 година.
 За съвместния комитет
 Председател
 P.-J. LARRIEU
 ПРИЛОЖЕНИЕ
 ПРОЦЕДУРЕН ПРАВИЛНИК НА СЪВМЕСТНИЯ КОМИТЕТ, СЪЗДАДЕН ПО СИЛАТА НА РЕГИОНАЛНАТА КОНВЕНЦИЯ ЗА ПАНЕВРОСРЕДИЗЕМНОМОРСКИТЕ ПРЕФЕРЕНЦИАЛНИ ПРАВИЛА ЗА ПРОИЗХОД
 Член 1
 Състав
 1. Съвместният комитет (наричан по-долу „комитетът“) се състои от представители на:
 —
 договарящите страни, посочени в член 1, параграф 3 от Регионалната конвенция за паневросредиземноморските преференциални правила за произход (наричана по-долу „конвенцията“), за които конвенцията е влязла в сила, както и на
 —
 договарящите страни, които са се присъединили към конвенцията, като присъединяването е породило действие в съответствие с член 5, параграф 6 от конвенцията,
 наричани по-долу „договарящите страни, за които конвенцията е влязла в сила“.
 Договарящите страни, за които конвенцията е влязла в сила, имат право на глас. Всяка договаряща страна разполага с един глас.
 2. Договарящите страни, посочени в член 1, параграф 3 от конвенцията, за които конвенцията все още не е влязла в сила, и третите държави, които са поканени от комитета да се присъединят към конвенцията, имат статут на наблюдатели в комитета в съответствие с член 5, параграф 9.
 Тези договарящи страни, наричани по-долу „договарящите страни със статут на наблюдатели“, нямат право на глас. Те обаче могат да участват активно в дискусионния форум на комитета и да внасят предложения.
 3. Секретариатите на Европейската асоциация за свободна търговия (ЕАСТ), Споразумението от Агадир и Централноевропейското споразумение за свободна търговия (ЦЕФТА) също имат статут на наблюдатели в комитета. Тези наблюдатели нямат право на глас; те обаче могат да участват активно в обсъжданията на комитета и да внасят предложения.
 При необходимост и при наличието на съгласие от договарящите страни комитетът може да реши да покани други наблюдатели за конкретен случай. Тези наблюдатели нямат право на глас; те обаче могат да участват активно в обсъжданията на комитета.
 4. Преди всяко заседание на комитета членовете му, посочени в параграфи 1—3 (наричани по-долу „членовете на комитета“), информират писмено секретариата за състава на своите делегации. По принцип броят на делегатите е ограничен до трима за всяка делегация. Всяка промяна в състава се съобщава в писмена форма на секретариата най-късно седем календарни дни преди заседанието.
 Член


text:
2
 Председател
 Комитетът се председателства от представител на Европейската комисия (наричана по-долу „Комисията“).
 Член 3
 Секретариат
 Комисията действа като секретариат на комитета и, ако е необходимо, на подкомитетите и работните групи, създадени в съответствие с член 13.
 Член 4
 Кореспонденция
 1. Свързаната с комитета кореспонденция се изпраща до Комисията — по правило по електронен път — на вниманието на председателя на комитета.
 2. Кореспонденцията за членовете на комитета се изпраща до тях от секретариата по правило по електронен път.
 Член 5
 Заседания
 1. Заседанията на комитета се свикват от председателя по негова инициатива или по искане на някоя от договарящите страни.
 2. Заседанията се провеждат в Брюксел или, ако никоя от договарящите страни не възрази, на друго място.
 3. Председателят полага всички усилия, за да се избегне свикването на заседания по време на официални празници на договаряща страна. За тази цел до края на всяка календарна година договарящите страни могат да съобщят на секретариата датите на своите официални празници за следващата година.
 4. Поканите за заседанията се изпращат до всички членове на комитета най-малко един месец предварително.
 5. Освен ако комитетът реши друго, неговите заседания не са публични.
 Член 6
 Дневен ред
 1. Председателят изготвя предварителен дневен ред за всяко заседание.
 2. Предварителният дневен ред се изпраща на всички членове на комитета по принцип най-късно един месец преди заседанието.
 3. Допълнителни въпроси могат да бъдат включени като основни точки в дневния ред, ако са подадени до председателя най-късно 15 календарни дни преди заседанието. Допълнителни въпроси могат да бъдат включени в предварителния дневен ред като „Други въпроси“, ако това е поискано преди приемането на дневния ред.
 4. Дневният ред се приема от комитета в началото на всяко заседание, ако никоя от договарящите страни не възрази.
 Член 7
 Протоколи
 1. Председателят носи отговорност за съставяне на протокол от всяко заседание. В протокола се посочват препоръките и заключенията на комитета по отношение на всяка точка от дневния ред, като в приложенията към него се съдържат документите, представени на заседанието, както и списък на участниците.
 2. Председателят изпраща проектопротокола на членовете на комитета своевременно, но във всеки случай не по-късно от един месец след заседанието.
 Членовете на комитета предоставят на председателя евентуалните си коментари по проектопротокола в писмен вид не по-късно от един месец след неговото изпращане. В случай на несъгласие въпросът се обсъжда от комитета. Ако комитетът не може да постигне съгласие, съответните коментари се прилагат към окончателния протокол.
 Член 8
 Изпълнение на конвенцията и уреждане на спорове
 1. Договарящите страни, за които конвенцията е влязла в сила, обменят мнения относно опита и проблемите, срещани при нейното изпълнение и прилагане.
 2. Съгласно член 33 от допълнение 1 към конвенцията комитетът се стреми да постигне общоприемливо решение по споровете във връзка с тълкуването на конвенцията.
 Член 9
 Администриране на конвенцията
 1. Договарящите страни, за които конвенцията е влязла в сила, уведомяват комитета за евентуални споразумения за свободна търговия, сключени между тях, които се позовават на конвенцията, и информират секретариата относно датата на прилагане на конвенцията по отношение на тези споразумения за свободна търговия.
 Секретариатът


text:
предприема необходимите стъпки за публикуването в Официален вестник на Европейския съюз на уведомленията, показващи, че необходимите изисквания за прилагането на кумулация са изпълнени.
 2. Договарящите страни, за които конвенцията е влязла в сила, информират комитета за евентуалните изменения на споразуменията за свободна търговия между договарящите страни, които могат да повлияят на условията за прилагане на диагонална кумулация.
 Член 10
 Присъединяване на нови договарящи страни
 1. Комитетът разглежда писмени заявления за присъединяване от трети държави, представени от депозитаря, като по принцип това се прави на заседанието, провеждано след получаването на тези заявления.
 2. Комитетът преценява дали са необходими преходни разпоредби до сключването на споразумения за свободна търговия между договарящата страна, която се присъединява, и други договарящи страни, по-специално за да се избегне несигурността по отношение на кумулацията с присъединяващата се договаряща страна.
 Член 11
 Изменения на процедурния правилник и на конвенцията
 1. Процедурният правилник на комитета може да бъде преразгледан по искане на всяка договаряща страна, за която конвенцията е влязла в сила.
 2. Ако специална разпоредба, отразена в приложение II към конвенцията, се изменя от съответните договарящи страни или ако такава специална разпоредба е приета от две договарящи страни, последните предоставят на секретариата съответното изменение.
 3. Секретариатът уведомява депозитаря и договарящите страни за приетите от измененията на конвенцията, включително допълненията към нея, приети от комитета.
 Член 12
 Решения и препоръки
 1. Решенията и препоръките се приемат с гласуване на договарящите страни, за които конвенцията е влязла в сила и които присъстват или са представени на заседанието на комитета. Кворумът е налице, когато присъстват най-малко две трети от тези договарящи страни.
 Гласовете „въздържал се“ не представляват пречка за приемането от комитета на актове, които изискват единодушие.
 Договаряща страна, за която конвенцията е влязла в сила, може да представлява най-много още една договаряща страна, за която конвенцията е влязла в сила. Договарящата страна, която е представлявана, уведомява председателя за това в писмена форма преди заседанието.
 Договарящите страни, за които конвенцията е влязла в сила, се съобразяват във възможно най-голяма степен със становищата, изразени от договарящите страни със статут на наблюдатели.
 2. Решенията и препоръките на комитета носят номер, дата на приемане и заглавие, отнасящи се до техния предмет.
 3. Всяка договаряща страна може да публикува на своя официален език (или езици) и в своя официален вестник (или вестници) и в съответствие с вътрешните си правила решенията и препоръките, приети от комитета.
 4. Когато даден въпрос е спешен и не е възможно да се свика заседание, комитетът може да приема решения или да отправя препоръки чрез писмена процедура, ако така са се споразумели договарящите страни, за които конвенцията е влязла в сила. По отношение на тази писмена процедура се прилага параграф 1.
 По-специално председателят може да използва писмената процедура, за да получи одобрението на комитета в случаите, когато проектът на решение или препоръка вече е бил обсъден на заседание на комитета.
 В такъв случай председателят разпраща за одобрение предложения проект на решение или препоръка, като определя краен срок за представяне на мнения и позиции в зависимост от спешността на въпроса.
 В рамките на


text:
определения срок договарящите страни, за които конвенцията е влязла в сила, уведомяват секретариата за своето съгласие или несъгласие да приемат съответното решение или препоръка. Счита се, че всяка договаряща страна, за която конвенцията е влязла в сила и която не се е противопоставила на проекта на решение или препоръка преди изтичането на този срок, е дала мълчаливото си съгласие за приемане на предложения проект на решение или препоръка.
 Председателят съобщава на всички договарящи страни резултата от писмената процедура своевременно, но във всеки случай не по-късно от 14 календарни дни след изтичането на срока.
 Член 13
 Подкомитети и работни групи
 1. Подкомитет или работна група, създаден/а в съответствие с член 3, параграф 5 от конвенцията, може да прави препоръки, да подготвя решения и да изпълнява други задачи, делегирани от комитета.
 2. Подкомитетите и работните групи представят редовни доклади на комитета най-малко един месец преди всяко негово заседание.
 3. Договарящите страни със статут на наблюдатели и наблюдателите, посочени в член 1, параграф 3, може да бъдат представени със същия статут на наблюдатели в подкомисиите и работните групи.
 Член 14
 Официален език
 1. Работните езици на комитета са английски и френски.
 2. Проектите на решения, представяни на комитета, се изготвят на английски и френски език.
 Член 15
 Влизане в сила
 Настоящият процедурен правилник влиза в сила в деня на приемането му.


text:
 14.2.2022
 BG
 Официален вестник на Европейския съюз
 L 32/1
 РЕШЕНИЕ No 2/2021 НА СЪВМЕСТНИЯ КОМИТЕТ ЕС — ООП
 от 24 декември 2021 година
 за удължаване на прилагането на временните изменения, предвидени в буква А от Споразумението под формата на размяна на писма между Европейския съюз, от една страна, и Палестинската власт на Западния бряг и в Ивицата Газа, от друга страна, за по-нататъшна либерализация по отношение на селскостопанските продукти, преработените селскостопански продукти, рибата и рибните продукти [2022/190]
 СЪВМЕСТНИЯТ КОМИТЕТ ЕС — ООП,
 като взе предвид Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга страна, подписано в Брюксел на 24 февруари 1997 г., и по-специално член 63, параграф 2 от него,
 като взе предвид Споразумението под формата на размяна на писма между Европейския съюз, от една страна, и Палестинската власт на Западния бряг и в Ивицата Газа, от друга страна, за по-нататъшна либерализация по отношение на селскостопанските продукти, преработените селскостопански продукти, рибата и рибните продукти и за изменение на Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и в Ивицата Газа, от друга страна, подписано на 13 април 2011 г., и по-специално буква В, параграф 1, буква а) от него,
 като има предвид, че:
 (1)
 С член 63, параграф 1 от Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга (наричано по-нататък „Временното споразумение за асоцииране“), Съвместният комитет за търговия и сътрудничество Европейски съюз — Палестинска администрация (наричан по-нататък „Съвместният комитет“) се оправомощава да взема решения в случаите, предвидени във Временното споразумение за асоцииране, както и в други случаи, необходими за постигане на определените в същото споразумение цели.
 (2)
 Съгласно буква В, параграф 1, буква а) от Споразумението под формата на размяна на писма между Европейския съюз, от една страна, и Палестинската власт на Западния бряг и в Ивицата Газа, от друга страна, за по-нататъшна либерализация по отношение на селскостопанските продукти, преработените селскостопански продукти, рибата и рибните продукти и за изменение на Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и в Ивицата Газа, от друга страна (наричано по-нататък „Споразумението под формата на размяна на писма“) Съвместният комитет може да вземе решение за удължаване на прилагането на временните изменения, предвидени в буква А от Споразумението под формата на размяна на писма.
 (3)
 Срокът, в който Съвместният комитет трябва да вземе такова решение, е определен, за да се даде възможност на операторите да се адаптират към новата ситуация и не засяга правомощията


text:
на самия Съвместен комитет. И двете страни вече заявиха през 2020 г. намерението си да продължат действието на временните изменения за допълнителен период от 10 години.
 (4)
 Член 10 от Процедурния правилник на Съвместния комитет предвижда възможността за вземане на решения чрез писмена процедура между заседанията, ако двете страни се споразумеят за това,
 ПРИЕ НАСТОЯЩОТО РЕШЕНИЕ:
 Член 1
 Временните изменения, предвидени в буква А от Споразумението под формата на размяна на писма между Европейския съюз, от една страна, и Палестинската власт на Западния бряг и в Ивицата Газа, от друга страна, за по-нататъшна либерализация по отношение на селскостопанските продукти, преработените селскостопански продукти, рибата и рибните продукти и за изменение на Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и в Ивицата Газа, от друга страна, се прилагат за допълнителен период от 10 години.
 Член 2
 1. Настоящото решение влиза в сила в деня на приемането му.
 То се прилага от 1 януари 2022 година.
 2. Настоящото решение е съставено на официалните езици на страните по Временното споразумение за асоцииране, като всички текстове са еднакво автентични.
 Съставено в Брюксел на 24 декември 2021 година.
 За Съвместния комитет
 Председател
 HALLERGARD


text:
 30.3.2017
 BG
 Официален вестник на Европейския съюз
 L 85/28
 РЕШЕНИЕ НА СЪВМЕСТНИЯ КОМИТЕТ НА ЕИП
 No 211/2015
 oт 25 септември 2015 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2017/518]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2015/446 на Комисията от 17 март 2015 г. за изменение на Регламент (ЕС) No 37/2010 по отношение на субстанцията „бариев селенат“ (1) следва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В глава XIII, точка 13 (Регламент (ЕС) No 37/2010 на Комисията) от приложение II към Споразумението за ЕИП се добавя следното тире:
 „—
 32015 R 0446: Регламент за изпълнение (ЕС) 2015/446 на Комисията от 17 март 2015 г. (ОВ L 74, 18.3.2015 г., стр. 18).“
 Член 2
 Текстовете на Регламент за изпълнение (ЕС) 2015/446 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2015 година.
 За Съвместния комитет на ЕИП
 Председател
 Ingrid SCHULERUD
 (1) ОВ L 74, 18.3.2015 г., стр. 18.
 (*1) Без отбелязани конституционни изисквания.


text:
 Важна правна забележка
 |
 22003D0013
 Официален вестник n° L 094 , 10/04/2003 стр. 0067 - 0068 специално чешко издание глава 11 том 08 стр. 72 - 73 специално испанско издание глава 11 том 08 стр. 72 - 73 специално унгарско издание глава 11 том 08 стр. 72 - 73 специално литвийско издание глава 11 том 08 стр. 72 - 73 LV.ES глава 11 том 08 стр. 72 - 73 MT.ES глава 11 том 08 стр. 72 - 73 PL.ES глава 11 том 08 стр. 72 - 73 SK.ES глава 11 том 08 стр. 72 - 73 специално словенско издание глава 11 том 08 стр. 72 - 73
 Решение на Съвместния комитет на ЕИПNo 13/2003от 31 януари 2003 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, наричано по-долу "Споразумението", и по-специално член 98 от него,като има предвид, че:(1) Приложение XIII към Споразумението бе изменено с Решение No169/2002 на Съвместния комитет на ЕИП от 6 декември 2002 г. [1].(2) Директива 2002/59/ЕО на Европейския парламент и на Съвета от 27 юни 2002 г. относно създаване на система на Общността за контрол на движението на корабите и за информация и отменяща на Директива 93/75/ЕИО [2] на Съвета, трябва да бъде включена в Споразумението,РЕШИ:Член 1Приложение XIII към Споразумението се изменя както следва:1. настоящата точка 55а става точка 55аа;2. следната точка се добавя след точка 54а (текст на точка 54а (Директива 94/58/ЕО на Съвета) се заличава):"55а. 32002L 0059: Директива 2002/59/ЕО на Европейския парламент и на Съвета от 27 юни 2002 г. относно създаване на система на Общността за контрол на движението на корабите и за информация и отменяща на Директива 93/75/ЕИО на Съвета (ОВ L 208, 5.8.2002 г., стр. 10)".3. точка 55аа (Директива 93/75/ЕИО на Съвета) се заличава считано от 5 февруари 2004 г.Член 2Текстовете на Директива 2002/59/ЕО на исландски и норвежки език, които трябва да бъдат публикувани в притурката за ЕИП към Официален вестник на Европейския съюз, са автентични.Член 3Настоящата директива влиза в сила от 1 февруари 2003 г. ако всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящата директива се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 31 януари 2003 година.За Съвместния комитет на ЕИППредседателP. Westerlund[1] ОВ L 38, 13.2.2003 г., стр. 32.[2] ОВ L 208, 5.8.2002 г, стр. 10.[***] Посочени са конституционните изисквания.--------------------------------------------------


text:
 Важна правна забележка
 |
 22004D0075
 Официален вестник n° L 349 , 25/11/2004 стр. 0033 - 0033
 Решение на Съвместния комитет на ЕИПNo 75/2004от 8 юни 2004 годиназа изменение на приложение XI (Телекомуникационни услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство е, по-нататък наричано "Споразумението", и по-специално член 98 от него,като има предвид, че:(1) Приложение ХI към Споразумението беше изменено със Споразумението за участие на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република в Европейското икономическо пространство, подписано на 14 октомври 2003 г. в Люксембург [1].(2) Решение 2003/490/ЕО на Комисията от 30 юни 2003 г. за установяване съгласно Директива 95/46/ЕО на Европейския парламент и на Съвета на нивото на адекватна защита на личните данни в Аржентина [2], трябва да се включи в Споразумението,РЕШИ:Член 1Следната точка се добавя след точка 5де (Решение 2002/16/ЕО на Комисията) на приложение ХI към Споразумението:"5дж. 32003 D 0490: Решение 2003/490/ЕО на Комисията от 30 юни 2003 г. за установяване съгласно Директива 95/46/ЕО на Европейския парламент и на Съвета на нивото на адекватна защита на личните данни в Аржентина (ОВ L 168, 5.7.2003 г., стр. 19)."Член 2Текстовете на Решение 2003/490/ЕО на исландски и норвежки, които предстои да бъдат публикувани в притурката за ЕИП към Официален вестник на Европейския съюз, имат еднаква сила.Член 3Настоящото решение влиза в сила на 9 юни 2004 г., при условие че всички нотификации съгласно член 103, параграф 1 от Споразумението са направени до Съвместния комитет на ЕИП [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 8 юни 2004 година.За Съвместния комитет на ЕИППредседателS. Gillespie[1] ОВ L 130, 29.4.2004 г., стр. 3.[2] ОВ L 168, 5.7.2003 г., стр. 19.[***] Не са посочени конституционни изисквания.--------------------------------------------------


text:
 23.8.2018
 BG
 Официален вестник на Европейския съюз
 L 215/10
 РЕШЕНИЕ НА СЪВМЕСТНИЯ КОМИТЕТ НА ЕИП
 No 222/2016
 от 2 декември 2016 година
 за изменение на приложение I (Ветеринарни и фитосанитарни въпроси) към Споразумението за ЕИП [2018/1160]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2016/972 на Комисията от 17 юни 2016 г. за разрешаване на употребата на L-аргинин, произведен от Corynebacterium glutamicum KCTC 10423BP, като фуражна добавка за всички видове животни (1) следва да бъде включен в Споразумението за ЕИП.
 (2)
 Регламент за изпълнение (ЕС) No 2016/973 на Комисията от 17 юни 2016 г. за разрешаване на употребата на цинков бислизинат като фуражна добавка за всички видове животни (2) следва да бъде включен в Споразумението за ЕИП.
 (3)
 Регламент за изпълнение (ЕС) 2016/997 на Комисията от 21 юни 2016 г. за разрешаване на употребата на ендо-1,4-бета-ксиланаза EC 3.2.1.8, произведена от Trichoderma reesei (ATCC PTA 5588), и ендо-1,3(4)-бета-глюканаза EC 3.2.1.6, произведена от Trichoderma reesei (ATCC SD 2106), като фуражна добавка за кърмещи свине майки и свине с по-малко стопанско значение (притежател на разрешителното Danisco (UK) Ltd) (3), следва да бъде включен в Споразумението за ЕИП.
 (4)
 Регламент за изпълнение (ЕС) 2016/1007 на Комисията от 22 юни 2016 г. за разрешаване на употребата на амониев хлорид като фуражна добавка за преживни животни, различни от агнета за угояване, и за котки и кучета (притежател на разрешителното Latochema Co. Ltd) (4), следва да бъде включен в Споразумението за ЕИП.
 (5)
 Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (6)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 168 (Регламент за изпълнение (ЕС) 2016/900 на Комисията) от глава II от приложение I към Споразумението за ЕИП се вмъкват следните точки:
 „169.
 32016 R 0972: Регламент за изпълнение (ЕС) No 2016/972 на Комисията от 17 юни 2016 г. за разрешаване на употребата на L-аргинин, произведен от Corynebacterium glutamicumKCTC 10423BP, като фуражна добавка за всички видове животни (ОВ L 161, 18.6.2016 г., стр. 18).
 170.
 32016 R 0973: Регламент за изпълнение (ЕС) 2016/973 на Комисията от 17 юни 2016 г. за разрешаване на употребата на цинков бислизинат като фуражна добавка за всички видове животни (ОВ L 161, 18.6.2016 г., стр. 21).
 171.
 32016 R 0997: Регламент за изпълнение (ЕС) 2016/997 на Комисията от 21 юни 2016 г. за разрешаване на употребата на ендо-1,4-бета-ксиланаза EC 3.2.1.8, произведена от Trichoderma reesei (ATCC PTA 5588), и ендо-1,3(4)-бета-глюканаза EC 3.2.1.6, произведена от Trichoderma reesei (ATCC SD 2106), като фуражна добавка за кърмещи свине майки и свине с по-малко стопанско значение (притежател на разрешителното Danisco (UK)


text:
Ltd) (ОВ L 164, 22.6.2016, стр. 4).
 172.
 32016 R 1007: Регламент за изпълнение (ЕС) 2016/1007 на Комисията от 22 юни 2016 г. за разрешаване на употребата на амониев хлорид като фуражна добавка за преживни животни, различни от агнета за угояване, и за котки и кучета (притежател на разрешителното Latochema Co. Ltd) (ОВ L 165, 23.6.2016, стр. 10).“
 Член 2
 Текстовете на регламенти за изпълнение (ЕС) 2016/972, (ЕС) 2016/973, (ЕС) 2016/997 и (ЕС) 2016/1007 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 3 декември 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2016 г.
 За Съвместния комитет на ЕИП
 Председател
 Bergdís ELLERTSDÓTTIR
 (1) ОВ L 161, 18.6.2016 г., стр. 18.
 (2) ОВ L 161, 18.6.2016 г., стр. 21.
 (3) ОВ L 164, 22.6.2016 г., стр. 4.
 (4) ОВ L 165, 23.6.2016 г., стр. 10.
 (*1) Без отбелязани конституционни изисквания.


text:
 22.12.2015
 BG
 Официален вестник на Европейския съюз
 L 335/1
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да се проверят в последната версия на документа на ИКЕ на ООН относно статута — TRANS/WP.29/343/, който е на разположение на следния адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 13–H на Икономическата комисия за Европа на Организацията на обединените нации (ИКЕ на ООН) — Единни предписания за одобрение на леки автомобили по отношение на спирането [2015/2364]
 Включващо всички текстове в сила до:
 Допълнение 16 към първоначалната версия на правилото — дата на влизане в сила: 15 юни 2015 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за одобрение
 4.
 Одобрение
 5.
 Спецификации
 6.
 Изпитвания
 7.
 Промяна на типа превозно средство или спирачна уредба и разширение на одобрение
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, провеждащи изпитванията за одобрение, и на органите по одобряването на типа
 12.
 Преходни разпоредби
 ПРИЛОЖЕНИЯ
 1.
 Съобщение
 Допълнение —
 Списък на данните на превозното средство за целите на одобрения по Правило No 90
 2.
 Оформление на маркировките за одобрение
 3.
 Изпитвания на спиране и ефективност на спирачните уредби
 Допълнение —
 Процедура за контрол на степента на зареждане на акумулаторната батерия
 4.
 Предписания относно източниците на енергия и устройствата за натрупване на енергия (акумулаторите на енергия)
 5.
 Разпределение на спирачното усилие между осите на превозните средства
 Допълнение 1 —
 Процедура за изпитване на последователността на блокиране на колелата
 Допълнение 2 —
 Процедура за изпитване на въртящия момент на колелата
 6.
 Изисквания за изпитването на превозни средства, оборудвани със системи против блокиране на колелата
 Допълнение 1 —
 Обозначения и определения
 Допълнение 2 —
 Оползотворяване на сцеплението
 Допълнение 3 —
 Спирачна ефективност върху повърхности с различно сцепление
 Допълнение 4 —
 Метод за избор на повърхност с нисък коефициент на сцепление
 7.
 Метод на изпитване на спирачни накладки с инерционен динамометричен стенд
 8.
 Специални изисквания, приложими по аспектите на надеждността на сложни електронни системи за управление на превозни средства
 9.
 Електронна система за управление на стабилността и спирачен сервоусилвател
 Допълнение 1 —
 Използване на динамичното симулиране на стабилност
 Допълнение 2 —
 Уред за динамично симулиране на стабилност и неговото утвърждаване
 Допълнение 3 —
 Протокол от изпитване с уред за симулиране на функцията за стабилност на превозното средство
 Допълнение 4 —
 Метод за определяне на FABS и aABS
 Допълнение 5 —
 Обработка на данните за спирачния сервоусилвател
 1. ОБХВАТ
 1.1.
 Настоящото правило се прилага по отношение на спирането на превозни средства от категориите M1 и N1
 (1).
 1.2.
 Настоящото правило не обхваща:
 1.2.1.
 превозни средства, чиято проектна скорост не надвишава 25 km/h;
 1.2.2.
 превозни средства, приспособени за управление от инвалиди.
 2. ОПРЕДЕЛЕНИЯ
 За целите на настоящото правило:
 2.1.
 „Одобрение на превозно средство“ означава одобрението на даден тип превозно средство по отношение на спирането.
 2.2.
 „Тип превозно средство“ означава категория превозни средства, които не се различават по отношение на такива основни характеристики като:
 2.2.1.


text:
Максимална маса, определена в точка 2.11 по-долу;
 2.2.2.
 Разпределение на масата между осите;
 2.2.3.
 Максимална проектна скорост;
 2.2.4.
 Различен тип спирачно оборудване, по-специално по отношение на наличието или липсата на спирачно оборудване за ремарке или наличието на електрическа спирачна уредба;
 2.2.5.
 Тип на двигателя;
 2.2.6.
 Брой предавки и предавателни числа;
 2.2.7.
 Предавателно число на крайното предаване;
 2.2.8.
 Размер на гумите.
 2.3.
 „Спирачно оборудване“ означава съвкупността от части, чиято функция е да намалява постепенно скоростта на движещо се превозно средство или да го спре, или да го задържа неподвижно, ако вече е спряло; тези функции са посочени в точка 5.1.2. по-долу. Оборудването се състои от орган за управление, задействане и самата спирачка.
 2.4.
 „Орган за управление“ означава частта, задействана пряко от водача, за да подаде на задействането енергията, която е необходима за спирането или управлението му. Тази енергия може да бъде мускулната енергия на водача или енергия от друг източник, управляван от водача, или комбинация от тези различни видове енергия.
 2.5.
 „Задействане“ означава съвкупността от елементи, разположени между органа за управление и спирачката и осигуряващи функционална връзка между тях. Задействането може да бъде механично, хидравлично, пневматично, електрическо или комбинирано. Когато спирачното усилие се получава или подпомага от източник на енергия, независим от водача, запасът от енергия в уредбата е също така част от задействането.
 Задействането е разделено на две независими функционални части: управление и задвижване. Навсякъде, където в настоящото правило терминът „задействане“ се използва самостоятелно, той означава едновременно „управление“ и „задвижване“.
 2.5.1.
 „Управление“ означава съвкупността от елементи на задействането, които управляват действието на спирачките, включително функцията на управление и необходимия(те) запас(и) от енергия.
 2.5.2.
 „Задвижване“ означава съвкупността от елементи, които подават към спирачките енергията, небходима за тяхното функциониране, включително запаса(ите) от енергия, необходим(и) за действието на спирачките.
 2.6.
 „Спирачка“ означава частта, в която възникват силите, които противодействат на движението на превозното средство. Спирачката може да бъде фрикционна (когато силите, противодействащи на движението на превозното средство, са резултат от триене между две движещи се една спрямо друга части на превозното средство); електрическа (когато силите са резултат от електромагнитното взаимодействие между две движещи се една спрямо друга части на превозното средство, които не са в контакт помежду си); хидравлична (когато силите се получават от действието на течност, намираща се между две движещи се една спрямо друга части на превозното средство); или моторна (когато силите са резултат от изкуствено увеличаване на спирачното действие на двигателя, предавано към колелата).
 2.7.
 „Различни типове спирачно оборудване“ означава оборудване, което се различава по отношение на такива основни характеристики като:
 2.7.1.
 Елементи, които имат различни характеристики;
 2.7.2.
 Елемент, изработен от материали, които имат различни характеристики, или елемент, различаващ се по форма или размер;
 2.7.3.
 Различно комплектуване на елементите.
 2.8.
 „Елемент на спирачното оборудване“ означава една от отделните части, които сглобени съставляват спирачното оборудване.
 2.9.
 „Постепенно и регулируемо спиране“ означава спиране, при което чрез привеждане в действие на спирачките в нормалния работен обхват на устройството (вж. точка 2.16 по-долу):
 2.9.1.
 Водачът може във всеки един момент да увеличи или да намали спирачното усилие чрез въздействие върху органа за управление;
 2.9.2.


text:
Спирачното усилие се изменя пропорционално на въздействието върху органа за управление (монотонна функция);
 2.9.3.
 Спирачното усилие може лесно да бъде регулирано с достатъчна точност.
 2.10.
 „Натоварено превозно средство“ означава, освен ако е посочено друго, превозно средство, което е натоварено така, че да е достигнало своята „максимална маса“.
 2.11.
 „Максимална маса“ означава максималната маса, която е обявена от производителя на превозното средство като технически допустима (тази маса може да бъде по-голяма от „максимално допустимата маса“, определена от националната администрация).
 2.12.
 „Разпределение на масата между осите“ означава разпределението между осите на ефекта на тежестта върху масата на превозното средство и/или върху съдържанието му.
 2.13.
 „Натоварване на колело/ос“ означава вертикалната статична реакция (сила) на пътната повърхност в зоната на контакт на колелото/колелата на оста;
 2.14.
 „Максимално статично натоварване на колело/ос“означава статичното натоварване на колело/ос, достигнато в условията на натоварено превозно средство;
 2.15.
 „Хидравлично спирачно оборудване със запасена енергия“ означава спирачно оборудване, което се захранва с енергията на спирачна течност под налягане, която се натрупва в един или повече акумулатори, захранвани от една или повече нагнетателни помпи, всяка от които е снабдена с устройство за ограничаване на налягането до определена максимална стойност. Тази стойност се определя от производителя.
 2.16.
 „Привеждане в действие“ означава натискане и отпускане на органа за управление.
 2.17.
 „Електрическо рекуперативно спиране“ означава спирачна уредба, която при отрицателно ускорение осигурява преобразуването на кинетичната енергия на превозното средство в електрическа енергия.
 2.17.1.
 „Електрически орган за управление на рекуперативното спиране“ означава устройство, което управлява действието на електрическата уредба за рекуперативно спиране.
 2.17.2.
 „Електрическа уредба за рекуперативно спиране от категория А“ означава електрическа уредба за рекуперативно спиране, която не е част от работната спирачна уредба.
 2.17.3.
 „Електрическа уредба за рекуперативно спиране от категория В“ означава електрическа уредба за рекуперативно спиране, която е част от работната спирачна уредба.
 2.17.4.
 „Степен на зареждане“ означава текущото отношение на количеството електрическа енергия, натрупана в тяговата акумулаторна батерия, към максималното количество електрическа енергия, което може да се натрупа в тази батерия.
 2.17.5.
 „Тягова акумулаторна батерия“ означава комплект от акумулатори за натрупване на енергия, използван за захранване на тяговия(те) двигател(и) на превозното средство.
 2.18.
 „Поетапно спиране“ означава функция, която може да бъде използвана, когато два или повече източника на спиране се задействат от общ орган за управление, като на единия от източниците може да бъде даден приоритет посредством забавяне на включването на другия(те) източник(ци), така че да е необходим допълнителен ход на органа за управление, преди да започне привеждането им в действие.
 2.19.
 Необходими са определения за „номинална стойност“ относно еталонните показатели на спирането, за да се намери стойност за предавателната функция на спирачната уредба, изразяваща отношението между входящите и изходящите усилия за отделно превозно средство.
 2.19.1.
 „Номинална стойност“ се определя като характеристиката, която може да бъде демонстрирана при одобряването на типа и която изразява отношението между интензивността на спиране от само себе си на превозното средство и входната променлива на спиране.
 2.20.
 „Автоматично спиране“ означава функция в рамките на сложна електронна система за управление, при която спирачната(ите) уредба(и) или спирачките на някои оси се привеждат в действие с цел забавянето


text:
на превозното средство, със или без пряко действие на водача, в резултат на автоматична оценка на бордовата информация.
 2.21.
 „Избирателно спиране“ означава функция в рамките на сложна електронна система за управление, при която отделните спирачки се привеждат в действие автоматично, като забавянето на превозното средство е следствие от промяната на поведението му.
 2.22.
 „Сигнал за спиране“: логически сигнал, указващ задействане на спирачката, както е определено в точка 5.2.22 от настоящото правило.
 2.23.
 „Сигнал за аварийно спиране“: логически сигнал, указващ аварийно спиране, както е определено в точка 5.2.23 от настоящото правило.
 2.24.
 „Теоретичен ъгъл на завиване“ означава ъгълът, чийто тангенс е отношението на разстоянието между осите към радиуса на завиване при много ниска скорост.
 2.25.
 „Електронна система за управление на стабилността“ или „електронна система за УС“ означава система с всички посочени по-долу характеристики:
 2.25.1.
 подобрява стабилността при завиване и като минимум може автоматично и поотделно да управлява спирачните моменти на лявото и дясното колело на всяка ос (2), за да предизвиква коригиращ момент на завъртане около вертикалната ос на превозното средство въз основа на оценката на действителното поведение на превозното средство чрез сравняване със зададено от водача поведение.
 2.25.2.
 управлява се от компютър, използващ алгоритъм с обратна връзка, за да бъдат ограничени поднасянето на задните колела в завой и поднасянето на предните колела в завой въз основа на оценка на действителното поведение на превозното средство чрез сравняване със зададено от водача поведение;
 2.25.3.
 в нея съществува начин за пряко определяне на скоростта на ъглово преместване около вертикалната ос на превозното средство и за оценка на неговото странично занасяне или първата производна на страничното занасяне спрямо времето;
 2.25.4.
 в нея съществува начин за контрол на ъгъла на завъртане на волана, зададен от водача; както и
 2.25.5.
 има алгоритъм за определяне на нуждата, а също и начин за променяне на въртящия момент на двигателя, ако е необходимо, от подпомагане на водача да запази контрола над превозното средство;
 2.26.
 „Нормално ускорение“ означава съставката на вектора на ускорението в дадена точка на превозното средство, която е перпендикулярна на (надлъжната) ос х на превозното средство и успоредна на равнината на пътя.
 2.27.
 „Поднасяне на задните колела в завой“ означава състояние, при което скоростта на ъглово преместване около вертикалната ос на превозното средство е по-висока от скоростта на ъглово преместване около вертикалната ос, която би била наблюдавана при скорост на превозно средство, при която се получава теоретичният ъгъл на завиване.
 2.28.
 „Странично занасяне или ъгъл на страничното занасяне“ означава аркустангенсът на отношението между страничната скорост и надлъжната скорост на центъра на тежестта на превозното средство;
 2.29.
 „Поднасяне на предните колела в завой“ означава състояние, при което скоростта на ъглово преместване около вертикалната ос на превозното средство е по-ниска от скоростта на ъглово преместване около вертикалната ос, която би била наблюдавана при скорост на превозно средство, при която се получава теоретичният ъгъл на завиване.
 2.30.
 „Скорост на ъглово преместване около вертикалната ос“ означава скоростта на изменение на посоката на движение на превозното средство, измерена като скорост на въртене около вертикална ос, преминаваща през центъра на тежестта на превозното


text:
средство, в градуси/секунда.
 2.31.
 „Максимален спирачен коефициент (МСК)“: означава показател на сцеплението на гумата и повърхността на пътя, измерен въз основа на максималното отрицателно ускорение на търкаляща се гума.
 2.32.
 „Общо пространство“ означава зона от таблото, в която могат да бъдат изведени, но не едновременно, повече от една сигнална лампа, показващ уред, идентификационно обозначение или друго съобщение.
 2.33.
 „Коефициент на статична стабилност (SSF)“ означава половината от широчината на колеята на превозното средство, разделена на височината на неговия център на тежестта, изразен също като SSF = Т/2Н, където: Т = широчината на колеята (за превозни средства с повече от една широчина на колеята се използва средната стойност, а за изчисляването на „Т“ за превозни средства със сдвоени колела се използват външните колела) и Н = височината на центъра на тежестта на превозното средство;
 2.34.
 „Спирачен сервоусилвател (ВАS)“ означава функция на спирачната уредба, посредством която въз основа на дадена характеристика в подадената от водача команда за спиране се идентифицират случаите на аварийно спиране и при тези условия:
 а)
 водачът се подпомага да постигне максималната възможна интензивност на спиране; или
 б)
 това е достатъчно, за да се предизвика пълно действие на системата срещу блокиране на колелата.
 2.34.1.
 „Спирачен сервоусилвател категория А“ означава система, която разпознава условие за аварийно спиране въз основа главно (3) на усилието, упражнявано върху спирачния педал от водача.
 2.34.2.
 „Спирачен сервоусилвател категория В“ означава система, която разпознава условие за аварийно спиране въз основа главно (3) на скоростта на преместване на спирачния педал, придадена от водача.
 2.35.
 „Идентификационен код“, който обозначава спирачните дискове или спирачните барабани, обхванати от одобрението на спирачната уредба съгласно настоящото правило. Той съдържа търговското наименование или марка на производителя и идентификационен номер.
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на даден тип превозно средство по отношение на спирането се подава от производителя на превозното средство или от негов надлежно упълномощен представител.
 3.2.
 То се придружава от упоменатите по-долу документи в три екземпляра, съдържащи следните данни:
 3.2.1.
 описание на типа превозно средство по отношение на елементите, посочени в точка 2.2 по-горе. Посочват се числата и/или символите, обозначаващи типа превозно средство и типа двигател;
 3.2.2.
 списък на надлежно обозначените елементи, съставляващи спирачното оборудване;
 3.2.3.
 схема на комплектувано спирачно оборудване и указание на положението на неговите елементи в превозното средство;
 3.2.4.
 Подробни чертежи на всеки елемент, за да е възможно лесното му откриване и идентифициране.
 3.3.
 На техническата служба, провеждаща изпитванията за одобрение, се предоставя превозно средство, което е представително за подлежащия на одобрение тип превозно средство.
 4. ОДОБРЕНИЕ
 4.1.
 Ако типът превозно средство, представено за одобрение съгласно настоящото правило, отговаря на изискванията от точки 5 и 6 по-долу, за съответния тип превозно средство се издава одобрение.
 4.2.
 На всеки одобрен тип се присвоява номер на одобрението, първите му две цифри от който указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по Спогодбата не може да присвоява един и същи номер на одобрение на същия тип превозно средство, оборудван с друг тип спирачна уредба, или


text:
на друг тип превозно средство.
 4.3.
 На страните по Спогодбата, прилагащи настоящото правило, се изпраща съобщение за одобрение или отказ на одобрение на типа превозно средство съгласно настоящото правило чрез формуляр, съответстващ на образеца от приложение 1 към настоящото правило, и чрез обобщение на информацията, съдържаща се в документите, посочени в точки 3.2.1—3.2.4 по-горе, като предоставените от заявителя на одобрение чертежи в подходящ мащаб са във формат, който не надхвърля A4 (210 × 297 mm), или са сгънати до този формат.
 4.4.
 Върху всяко превозно средство, което съответства на тип превозно средство, одобрено по настоящото правило, на видно и леснодостъпно място, се нанася маркировка за международно одобрение, която се състои от:
 4.4.1.
 оградена с окръжност буква „Е“, следвана от отличителния номер на държавата, която е издала одобрението (4); и
 4.4.2.
 Номера на настоящото правило, следван от буквата „R“, тире и номера на одобрението, вдясно на окръжността, предписана в точка 4.4.1 по-горе.
 4.4.3.
 В случай на превозно средство, съответстващо на изискванията за системата за електронно управление на стабилността и спирачния сервоусилвател в приложение 9 към настоящото правило, непосредствено вдясно на буквата „R“, упомената в точка 4.4.2, се поставят допълнителните букви „ESC“.
 4.4.4.
 В случай на превозни средства, съответстващи на изискванията за функцията за стабилност на превозното средство в приложение 21 към Правило No 13 и изискванията за спирачния сервоусилвател в приложение 9 към настоящото правило, непосредствено вдясно на буквата „R“, упомената в точка 4.4.2, се поставят допълнителните букви „VSF“.
 4.5.
 Ако превозното средство съответства на тип превозно средство, одобрен съгласно едно или няколко правила, приложени към Спогодбата, в държавата, издала одобрението съгласно настоящото правило, не е необходимо да се повтаря символът, предписан в точка 4.4.1 по-горе. В този случай номерата на правилата и одобренията, както и допълнителните символи за всички правила, по които е издадено одобрение в държавата, издала одобрението съгласно настоящото правило, се поставят във вертикални колони отдясно на символа, предписан в точка 4.4.1 по-горе.
 4.6.
 Маркировката за одобрение трябва да е ясна, четлива и незаличима.
 4.7.
 Маркировката за одобрение се поставя близо до табелката с данни на превозното средство или върху нея.
 4.8.
 В приложение 2 към настоящото правило се дават примери за оформлението на маркировки за одобрение.
 5. СПЕЦИФИКАЦИИ
 5.1. Общи положения
 5.1.1. Спирачно оборудване
 5.1.1.1. Спирачното оборудване се проектира, конструира и монтира така, че да позволява на превозното средство при нормалната му експлоатация въпреки вибрациите, на които може да бъде подложено, да съответства на изискванията на настоящото правило.
 5.1.1.2. По-специално, спирачното оборудване се проектира, конструира и монтира така, че да може да бъде устойчиво на корозията и стареенето, на които е изложено.
 5.1.1.3. Спирачните накладки не трябва да съдържат азбест.
 5.1.1.4. Ефективността на спирачното оборудване не трябва да се влияе неблагоприятно от магнитни или електрически полета. (Това трябва да бъде доказано чрез съответствие с Правило No 10, серия от изменения 02.)
 5.1.1.5. Сигнал за открита неизправност може да прекъсва за момент (< 10 ms) командния сигнал за управлението, при условие че това не понижава спирачната ефективност.
 5.1.2. Функции на спирачното оборудване
 Спирачното оборудване, определение за което се